open-index/open-wikipedia-markdown huggingface dataset:
רור

**רור** (בגרמנית: **Rur** או **Roer**) הוא נהר גדול הזורם במדינות בלגיה, גרמניה והולנד, אם כי 90 אחוז ממסלול הנהר הוא בגרמניה.

## היסטוריה
משנת 1795 עד 1814 היה האזור חלק מצרפת, בימי הרפובליקה הצרפתית הראשונה עד הקיסרות הראשונה, מה שנתן את לו את שמו הצרפתי, מחוז (departement) הרור.

הרור ייצג חזית חשובה בהתקדמותה של בעלות הברית לכיוון גרמניה בסוף מלחמת העולם השנייה. אזור מבוצר המכונה **משולש הרור**, שהוקם על ידי הערים רורמונד וסיטארד שבהולנד והיינסברג שבגרמניה, היה זירה לקרבות כבדים בתחילת 1945.

בין 16 בדצמבר 1944 ל-23 בפברואר 1945, לא הצליחו חיילי הארמייה התשיעית של ארצות הברית להתקדם ברחבי הכפרים שבאזור, מכיוון שהכוחות הגרמניים שלטו בסכרים הסמוכים לנהר באזור היער הצפוף של הוה-וון. פירוש הדבר, שכוחות הציר עלולים היו לפוצץ את הסכרים, לשחרר כמות מים גדולה, ובכך למנוע מהארמייה התשיעית להתקדם, ולעצור את תקיפת בעלות הברית. בסופו של דבר, התקיפה הנגדית הוצפה והמהנדסים הגרמנים, בתמיכת הפגזות מהאוויר וארטילריה, שחררו הגרמנים את הסכרים. עם דעיכת השיטפון, כוחות בעלות הברית חצו את הרור ברפסודות בשעות המוקדמות של 23 בפברואר 1945.

ב-1960 וב-1970 זיהמה עופרת שמקורה בכריית פחם את חלקו הצפוני של הנהר בצורה קשה. לא ניתן היה לאכול דגים מהנהר וגם היה מסוכן לשחות בנהר. פתיתי קצף רעילים הציפו באופן קבוע חלקים מהנהר שבאזור רורמונד. לאחר סגירת המכרות, הטיפול בשפכים בגרמניה ובהולנד השתפר מאוד. רק החלק התחתון של הנהר עדיין מזוהם מעט. כיום, המים בחלקו העליון של הנהר נקיים כל כך, עד כי טרוטה ויותר מ-30 מיני דגים חזרו להימצא בנהר. בשנת 2004, לאחר היעדרות של 125 שנה, חזר דג האלתית (סלמון) לרור.

## גאוגרפיה
הרור זורם תחילה באזור הביצות הגבוהות , בסמוך לפסגה הגבוהה בבלגיה, סיניה דה בוטרנז'  בגובה 696 מטר, בגובה של 660 מטר מעל פני הים. מדרום למונשאו הוא זורם לגרמניה, דרך נורדריין-וסטפאליה. הנהר זורם גם דרך החלק הצפוני של הרי אייפל. לאחר 39 ק"מ הוא מתאחד עם מאגר רור, האגם המלאכותי השני בגודלו בגרמניה. לאחר כ-160 ק"מ הוא זורם להולנד, וכשהוא מגיע לנקודת ה-170 הקילומטרים מתחילתו, הוא מתחבר לנהר המז שבעיר רורמונד.

הנתיבים הגדולים של הרור עוברים בערים הגרמניות היינסברג, היקלהופן, ליניך, ייליך, דירן, נידגן, היימבאך, וברורמונד שבהולנד.

## קישורים חיצוניים

## הערות שוליים

קטגוריה:גרמניה: נהרות
קטגוריה:הולנד: נהרות
קטגוריה:בלגיה: נהרות
קטגוריה:אירופה: נהרות ונחלים
אריק לארסון

**אריק קליאון לארסון** (באנגלית: **Eric Cleon Larson**; 3 בספטמבר 1905 – 25 באוקטובר 1988) היה אנימטור אמריקאי שעבד באולפני ההנפשה של וולט דיסני, אשר מוכר כאחד מתשעת הזקנים של דיסני. החל משנת 1973 הוא התחיל להכשיר אנימטורים לאולפנים, כאשר רובם הפכו למובילים בתחום ההנפשה.

## ביוגרפיה
לארסון נולד בשנת 1905 בעיירת קליבלנד שביוטה, כאשר הוריו הם מהגרים מדנמרק. הוא למד באוניברסיטת יוטה, והחל לעבוד באולפני ההנפשה של וולט דיסני בשנת 1933, כאשר הוא הנפיש סצנות מתוך הסרטים "הצב והארנב", "שלגיה ושבעת הגמדים", "ציידי הלווייתנים", "פינוקיו", "פנטסיה", "במבי", "שלושת הקבלרוס", "הבה לי מוזיקה", "סינדרלה", "עליסה בארץ הפלאות", "פיטר פן", "היפהפייה והיחפן", "היפהפייה הנרדמת", "על כלבים וגנבים", "החרב באבן", "ספר הג'ונגל" ו"הרפתקאותיו של פו הדב". כמו כן הוא יצר דמויות בולטות בסרטים "חתולים בצמרת" ו"רובין הוד", ויצר את הכותרות בסרט "הרפתקאות ברנרד וביאנקה" יחד עם מל שו ובארני מאטינסון.

בשנת 1973 לארסון החל להכשיר אנימטורים חדשים לאולפנים, כדי להגדיל את מספר האנימטורים בחברה. אישים רבים שהפכו למובילים בתחום ההנפשה הוכשרו דרכו, ביניהם בראד בירד, דון בלות', כריס באק, טים ברטון, ג'ון לאסיטר והנרי סליק. בשנות ה-80 עבודתו הייתה מינורית, אך הוא שימש כיועץ הנפשה בסרטים "חג שמח מיקי מאוס", "הקדירה השחורה" ו"הרפתקאותיו של סופר בלש".

בשנת 1983 לארסון זכה בפרס וינזור מקיי, ולאחר שלוש שנים, בשנת 1986, הוא עזב את החברה כאשר הוא עבד בה 53 שנים. ב-25 באוקטובר 1988, בגיל 83, לארסון נפטר בלה קניאדה פלינטרידג', כאשר שנה לאחר מכן הוכר כ"אגדת דיסני" יחד עם תשעת הזקנים של דיסני ואב אייוורקס.

## קישורים חיצוניים

* 

## הערות שוליים

קטגוריה:אמריקאים ילידי יוטה
קטגוריה:אנימטורים אמריקאים
קטגוריה:דיסני: אישים
קטגוריה:אגדות דיסני
קטגוריה:ציירי פנטזיה
קטגוריה:אמריקאים שנולדו ב-1905
קטגוריה:אמריקאים שנפטרו ב-1988
בקונסנטלאסלו

**בקונסנטלאסלו** (בהונגרית: **Bakonyszentlászló**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בבקונסנטלאסלו מספר התושבים נמצא בירידה. כך, בשנת 1990 חיו בכפר 1,950 תושבים, ובשנת 2021 רק 1,663 תושבים.

## יהודי בקונסנטלאסלו
במאה ה-19 וה-20 חיה בבקונסנטלאסלו קהילת יהודים קטנה. בשנת 1944 נרצחו רבים מהקהילה בשואת יהודי הונגריה. 

## קישורים חיצוניים

*  

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
אנדרו סטנטון

**אנדרו סטנטון** (באנגלית: **Andrew Stanton**; נולד ב-3 בדצמבר 1965) הוא במאי קולנוע, תסריטאי, מפיק, אנימטור ומדבב אמריקאי של חברת פיקסאר.

## קריירה
אנדרו למד במכון לאמנויות קליפורניה (CalArts) בלוס אנג'לס, שם למד אנימציית דמויות. לאחר סיום הלימודים נשכר סטנטון על ידי ג'ון קריספלוסי לעבוד ככותב בסדרת הטלוויזיה "Mighty Mouse, the New Adventure" באולפן של ראלף באקשי.

בינואר 1990 הוא הצטרף לפיקסאר ובכך הפך לאנימטור השני, ולעובד תשיעי של אולפני פיקסאר. באותה תקופה החברה עדיין לא הייתה סטודיו לסרטי אנימציה, וקבוצת האנימציה שלה הוקדשה להכנת פרסומות בטלוויזיה.

הוא, ג'ון לאסיטר, פיט דוקטר וג'ו ראנפט חשבו ביחד על הרעיון לסרט צעצוע של סיפור, ולאחר שהקולנוען ג'וס וידון החליט ללכת לעשות סרט אחר, סטנטון החליט לנסות לעסוק בתסריטאות. סטנטון כתב מחדש כל פיסת דיאלוג בסרט. התסריט שהתקבל היה מועמד בטקס פרסי האוסקר לתסריט המקורי הטוב ביותר, המועמדות הראשונה בקטגוריה זו שניתנה לסרט אנימציה.

לאחר יציאת הסרט צעצוע של סיפור, ביקש לאסיטר מסטנטון לעזור לו לביים ולכתוב את הסרט הבא של פיקסאר באג לייף. בשנת 1999 השתתף סטנטון בכתיבת הסרט צעצוע של סיפור 2, סרט שבו הוא גם שימש כמדובב לזורג. לאחר מכן הוא השתתף בכתיבת הסרט מפלצות בע"מ.

בשנת 2003 הוציאה החברה את הסרט מוצאים את נמו, שהוא הסרט הראשון שבו סטנטון היה הבמאי היחידי. את ההשראה לסרט הוא לקח מתחושתו שהאינסטינקטים שלו כאב להגן על ילדיו מונעים ממנו קשר יותר טוב עם בנו. סטנטון ביים, כתב וגם דיבב בסרט. בסרט זה הוא זכה בפרס האוסקר הראשון שלו. בעקבות הצלחתו בסרט מוצאים את נמו, החל סטנטון לעבוד על סרטו הבא כבמאי וול-E, שבו הוא זכה בפרס האוסקר השני שלו.

לאחר רכישת חברת פיקסאר ידי חברת וולט דיסני בשנת 2006, סטנטון הפך לסגן נשיא היצירתיות של פיקסאר לצד פיט דוקטר.

בשנת 2012 סטנטון ערך את הופעת הבכורה שלו בבימוי סרט לייב אקשן עם הסרט ג'ון קרטר סרט המבוסס על הרומן של אדגר רייס בורוז, נסיכת מאדים. הסרט קיבל ביקורות מעורבות, ונחשב לכישלון בקופות.

לאחר יציאת הסרט ג'ון קרטר, חזר סטנטון לפיקסאר לביים את הסרט מוצאים את דורי. הסרט יצא לאור בשנת 2016 והיה להיט ענק באופן ביקורתי וכלכלי.

הוא השתתף בכתיבת הסרט צעצוע של סיפור 4 שיצא ב-21 ביוני 2019. בתחילה, כשהגיש את הרעיון לבמאי ג'וש קולי, קולי חשש מפני שהוא הרגיש שצעצוע של סיפור 3 הוא הסוף המושלם לסדרת הסרטים. על פי הדיווחים, סטנטון אמר לקולי "צעצוע של סיפור 3 היה סיום טוב - אבל זה לא הסוף". הוא הסביר שזה לא סיום הסיפור של וודי אלא סיום תקופתו של וודי עם אנדי. מיד לאחר השיחה, קולי הסכים לביים את הסרט לצד לסטר. על פי הדיווחים, סטנטון החל לכתוב את סיפורו של צעצוע 4 בסתר בזמן שהסרט השלישי עדיין היה בהפקה.

בנוסף לקריירה שלו בסרטי קולנוע השתתף סטנטון כבמאי, תסריטאי ומפיק בכמה סדרות טלוויזיה, ביניהם דברים מוזרים, סמוך על סול ולגיון.

## חיים אישיים
בשנת 1991 נישא אנדרו לג'ולי, ונולדו להם 2 ילדים בן ובת.

## פילמוגרפיה
### סרטים

### דיבוב

### טלוויזיה

## פרסים ומועמדויות
לאורך הקריירה שלו זכה אנדרו ב-35 פרסים והיה מועמד 66 פעמים

## קישורים חיצוניים

* 25px|לא ממוסגר|ימיןאנדרו סטנטון, באתר TED

## הערות שוליים

קטגוריה:אמריקאים ילידי מסצ'וסטס
קטגוריה:אנימטורים אמריקאים
קטגוריה:בוגרי המכון לאמנויות של קליפורניה
קטגוריה:זוכי פרס אנני - תסריט
קטגוריה:זוכי פרס אנני - בימוי
קטגוריה:זוכי אוסקר
קטגוריה:במאי סרטי אנימציה
קטגוריה:זוכי פרס אריה הזהב - מפעל חיים
קטגוריה:אמריקאים שנולדו ב-1965
בנטלי EXP 12 ספיד 6e

**בנטלי EXP 12 ספיד 6e** (באנגלית: **Bentley EXP 12 Speed 6e**) היא מכונית קונספט, בתצורה מכונית ספורט קבריולה בסגנון גראן טוריסמו עם מנוע היברידי מתוצרת יצרנית כלי הרכב בנטלי אשר הוצגה לראשונה בתערוכת המכוניות בז'נבה, שווייץ, בשנת 2017

## מפרט טכני
* 2 נוסעים
* מנוע קדמי : מנוע בנזין זהה למנוע דגם "Bentley Bentayga"  + מנוע חשמלי מסוג "Permanent-magnet motors"
* סוג הנעה : הנעה כפולה 4x4
* סוג דלתות : "Swan doors" 
* החלק הפנימי בדרך כלל משופע, עם קונסולת מרכזית מזכוכית מוצקה שמתעגלת למסך תצוגה ברזולוציה גבוהה בלוח המחוונים. להגה אין קטע עליון, ומעניק תצוגה טובה יותר של אשכול המכשירים הדיגיטליים. הורכבו שני כפתורים בראש ההגה - האחד נותן דחיפה לביצועים (כפתור "טיל" (rocket button) בראש ההגה החתוך משפר את הביצועים באופן מיידי), ואילו השני מגביל את הכוח לשימוש ברחבי העיר
* טווח נסיעה : כ־498.8 ק"מ (310 מייל)
* תאוצה בין 0–100 קמ"ש היא 3.5 שניות

## תמונות

קובץ:2017-03-07 Geneva Motor Show 1335.JPG | "בנטלי EXP 12 ספיד 6e"
קובץ:Geneva Auto Salon 2017 (33478871105).jpg | "בנטלי EXP 12 ספיד 6e"
קובץ:Geneva Auto Salon 2017 (32664670843).jpg | "בנטלי EXP 12 ספיד 6e"
קובץ:2017-03-07 Geneva Motor Show 1331.JPG | "בנטלי EXP 12 ספיד 6e"
קובץ:Geneva Auto Salon 2017 (32664671613).jpg| "בנטלי EXP 12 ספיד 6e"
קובץ:WMC P AS17 Bentley EXP 12 Speed 6e 1.jpg | "בנטלי EXP 12 ספיד 6e"


## ראו גם
* בנטלי הונאודירס 
* בנטלי EXP 9 F

## קישורים חיצוניים
* 
* 
* 
* אתר חברת בנטלי

## הערות שוליים

קטגוריה:מכוניות גראן טוריסמו
קטגוריה:מכוניות ספורט
קטגוריה:מכוניות קבריולה
קטגוריה:מכוניות היברידיות
קטגוריה:מכוניות קונספט
קטגוריה:מכוניות בריטיות
EXP 12 ספיד 6e
קטגוריה:דגמי מכוניות שהושקו ב-2017
אץ'

**אץ**' (בהונגרית: **Écs**) הוא כפר במחוז גיור-מושון-שופרון, שבצפון-מערב הונגריה. 
ממוזער|בית הכנסת בכפר

## יהודי אץ'
יהודים התיישבו בכפר באמצע המאה ה-18 והקימו קהילה יהודית במקום. היהודים קראו לכפר "אטש" ולקהילה היו בית כנסת, חברה קדישא, מקווה ובית ספר.

בשנת 1941 נלקחו נערים מהכפר לעבודות כפייה ובשנת 1944 נאספו יהודי הכפר והועברו לגטו קישבר (Kisbér) ומשם הועברו למחנה ההשמדה באושוויץ.

## לקריאה נוספת
*פנקס הקהילות הונגריה, עמוד 164
*אץ'(אטש), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 41-42. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

*  

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בגרמניה
בנטלי הונאודירס

**בנטלי הונאודירס** (באנגלית : **Bentley Hunaudières**) היא מכונית קונספט, בתצורה מכונית ספורט קופה המוגדרת מכונית על מתוצרת יצרנית כלי הרכב הבריטית בנטלי שבבעלות תאגיד המכוניות האירופי פולקסווגן, אשר הוצגה לראשונה בתערוכת המכוניות בז'נבה, שווייץ, בשנת 1999

## מפרט טכני
* 2 דלתות קופה
* 2 מושבים
* מנוע מרכזי – אחורי 8.0 ליטר
* סוג הנעה : הנעה אחורית
* צמיגים - קדמיים : 265/30 ZR 20, אחוריים : 335/35 ZR 20

## ראו גם
* בנטלי EXP 9 F

## קישורים חיצוניים

* 
* 
* 
* אתר חברת בנטלי

## הערות שוליים

קטגוריה:מכוניות על
קטגוריה:מכוניות ספורט
קטגוריה:מכוניות קופה
קטגוריה:מכוניות קונספט
קטגוריה:מכוניות בריטיות
הונאודירס
קטגוריה:דגמי מכוניות שהושקו ב-1999
קטגוריה:מכוניות מנוע מרכזי
נני די בנקו

**נני די בנקו** (באיטלקית: **Nanni di Banco** ;1384, פירנצה –7 באוקטובר 1421), היה פסל איטלקי.

נני די בנקו היה בנו של האמן אנטוניו די בנקו שעבד בקתדרלה של העיר פירנצה, תאריך לידתו מוערך בין 1375 ל-1390, הוא היה מקורב לדונטלו, נני הצטרף לגילדת בוני האבן גלפי העץ והפסלים דבר שאפשר לו לעבוד ישירות בקתדרלה בתור פסל, נני ואביו קיבלו הזמנה לפסל את ישעיהו עבור הקתדרלה.

נני היה פסל של המאה ה-15 עמית של דונטלו ולורנצו גיברטי.

נני שייך לרנסאנס המוקדם, בעבודתו ארבעה מרטירים מוכתרים עבור כנסיית אורסנמיקלה, הוא חידש ביצירת דיאלוג בין הארבעה, וביטא התנהגות אנושית טבעית באמצעות פיסול באבן עם שימוש בתנוחת קונטרה פוסטו. פני המרטירים קיבלו השראה מפסלים רומים של העת העתיקה.

ג'ורג'ו וזארי כתב ביוגרפיה שלו בספרו חיי הציירים, הפסלים והאדריכלים הדגולים ביותר .

## גלריה

Museo di orsanmichele, nanni di banco, quattro santi coronati, 01.JPG|ארבעה מרטירים מוכתרים במוזיאון אורסנמיקלה
Sant'Eligio di Nanni di Banco,1.JPG|אליגיוס הקדוש במוזיאון אורסנמיקלה
Museo di orsanmichele, nanni di banco, san filippo 01.JPG|פיליפוס הקדוש במוזיאון אורסנמיקלה.
San luca di nanni di banco 01.JPG|לוקאס במוזיאון הדואומו
Bernardo Ciuffagni, Donatello and Nanni di Bartolo, (Joshua, 1415-16), St John the Baptist, 1420-21, Museo dell'Opera del Duomo, Florence.jpg|פסל יוחנן המטביל במוזיאון הדואומו העתק מוצב בצד המערבי של קמפנילה די ג'וטו
Quattro Santi Coronati (Nanni di Banco) replica and original niche-Orsanmichele.jpg|העתק ארבעה מרטירים מוכתרים בגומחה המקורית באורסנמיקלה
Porta della mandorla 09.JPG|הילת השקד סביב מרים, אם ישו על הגמלון של שער המנדרולה של סנטה מריה דל פיורה


## קישורים חיצוניים

* 

קטגוריה:חיי הציירים, הפסלים והאדריכלים הדגולים ביותר
קטגוריה:פסלים איטלקים במאה ה-14
קטגוריה:פסלים איטלקים במאה ה-15
קטגוריה:נפטרים ב-1421
הצבת ויירשטראס

בחשבון אינטגרלי, **הצבת ויירשטראס** (מכונה גם **ההצבה הטריגונומטרית האוניברסלית** או **הצבת טנגנס חצי-הזווית**) היא שיטה לחישוב אינטגרלים, אשר ממירה פונקציה רציונלית של פונקציות טריגונומטריות של x לפונקציה רציונלית רגילה של t באמצעות ההצבה t = \tan \frac{x}{2}; מכיוון ש-sin(x) ו-\cos(x) מהווים ביטויים רציונליים ב-t, פונקציה רציונלית של אלו מהווה גם היא ביטוי רציונלי ב-t. נוסחת הטרנספורמציה הכללית היא:

:\int f(\sin(x), \cos(x))\, dx =\int\frac2{1+t^2} f \left(\frac{2t}{1+t^2},\frac{1-t^2}{1+t^2}\right)\, dt.

לאחר המעבר לפונקציה רציונלית רגילה, האינטגרל ניתן לפתירה באמצעות פירוק לשברים חלקיים. ההצבה נקראת על שם קרל ויירשטראס (1815–1897) אף על פי שניתן למצוא אותה במפורש כבר בספר של לאונרד אוילר מ-1768, וסביר מאוד להניח שהייתה ידועה עוד לפני כן. מבין הטכניקות האלמנטריות להתרת אינטגרלים לא מסוימים, הצבה זאת נחשבת לאחת היותר "טריקיות", והנוסחאות הקשורות בה קשות יותר לזכירה.

## גזירת הנוסחה
על ידי שימוש בזהויות של זווית כפולה ובזהות הטריגונומטרית הפיתגוראית וחלוקת המונה והמכנה ב-\cos^2\tfrac x2,, ניתן לקבל:
\begin{align}
\sin x &= \frac {2\sin \tfrac x2\, \cos \tfrac x2}{\cos^2\tfrac x2 + \sin^2 \tfrac x2} = \frac{2\tan \tfrac x2}{1+\tan^2 \tfrac x2} = \frac{2t}{1 + t^2}, \\[18mu]
\cos x &= \frac {\cos^2 \tfrac x2 - \sin^2 \tfrac x2}{\cos^2 \tfrac x2 + \sin^2 \tfrac x2} = \frac{1-\tan^2 \tfrac x2}{1 + \tan^2 \tfrac x2} = \frac{1 - t^2}{1 + t^2}.\end{align}

ולפי כללי גזירה, מקבלים dt = \tfrac12\left(1+\tan^2 \tfrac x2\right) dx = \frac{1+t^2}2 dx, ולכן:
dx=\frac{2}{1 + t^2}dt..

### אמצעי עזר גאומטרי
400px|שמאל|ממוזער|איור: הצבת ויירשטראס קושרת בין זווית לשיפוע של ישר מסוים
[המחשה של הצבת ויירשטראס באמצעות [הטלה סטריאוגרפית של מעגל|שמאל|ממוזער]]

מנמוניקה גאומטרית לשחזור נוסחאות הטרנספורמציה מתבססת על הצבת משולש ישר-זווית בעל זווית \varphi בתוך מעגל היחידה באופן כזה שזווית זו היא זווית מרכזית במעגל (ראו איור). הזווית ההיקפית הנשענת על קשת המעגל המתאימה לזווית \varphi היא \varphi/2, ולפיכך, מדמיון משולשים בין משולשים AOB ו-ACE נקבל:
: t = tan(\frac{\varphi}{2})= \frac{sin(\varphi)}{1+cos(\varphi)}\implies t = \frac{\sqrt{1-cos^2(\varphi)}}{1+cos(\varphi)}

מכאן נקבל:
: t = \sqrt{\frac{1-cos(\varphi)}{1+cos(\varphi)}}\implies cos(\varphi) = \frac{1-t^2}{1+t^2}

ומהנוסחה ל-cos\varphi נקבל גם: sin\varphi = \frac{2t}{1+t^2}.

## דוגמאות
### דוגמה ראשונה: אינטגרל הקוסקנט
: \begin{align}
\int\csc x\,dx&=\int\frac{dx}{\sin x} \\[6pt]
&=\int \left(\frac{1 + t^2}{2t}\right) \left(\frac{2}{1 + t^2}\right)dt && t = \tan\frac{x}{2} \\[6pt]
&=\int\frac{dt}{t} \\[6pt]
&=\ln |t |+ C \\[6pt]
&=\ln \left|\tan\frac{x}{2} \right| + C.
\end{align}

### דוגמה שנייה: אינטגרל מסוים
:\begin{align}
\int_0^{2\pi}\frac{dx}{2+\cos x}
&= \int_0^\pi \frac{dx}{2+\cos x} + \int_\pi^{2\pi} \frac{dx}{2+\cos x} \\[6pt]
&=\int_0^\infty \frac{2\,dt}{3 + t^2} + \int_{-\infty}^0 \frac{2\,dt}{3 + t^2} & t &= \tan\frac{x}{2} \\[6pt]
&=\int_{-\infty}^\infty \frac{2\,dt}{3+t^2} \\[6pt]
&=\frac{2}{\sqrt 3}\int_{-\infty}^\infty \frac{du}{1+u^2} & t &= u\sqrt 3 \\[6pt]
&=\frac{2\pi}{\sqrt 3}.
\end{align}

## ראו גם
* שיטות למציאת אינטגרלים לא מסוימים

## קישורים חיצוניים
* 

קטגוריה:חשבון אינפיניטסימלי
פוליטיקה (כתב עת)

**פוליטיקה - כתב עת למדע המדינה וליחסים בינלאומיים** הוא כתב-עת אקדמי היוצא לאור פעמיים בשנה על ידי המכון ליחסים בינלאומיים ע"ש לאונרד דייוויס באוניברסיטה העברית בירושלים. כתב העת מפרסם מאמרים בתחומי פוליטיקה השוואתית, מדיניות ציבורית, פוליטיקה בישראל, מחשבה מדינית, יחסים בינלאומיים, היסטוריה פוליטית, כלכלה פוליטית ונושאים קרובים.

"פוליטיקה" החל לצאת לאור בשנת 1998, כהמשכו של כתב העת "מדינה, ממשל ויחסים בינלאומיים". עורכו הראשון של "פוליטיקה" הוא פרופ' אבנר דה-שליט. החל מגיליון 21, שיצא לאור בקיץ 2012, כתב העת מופץ בפורמט דיגיטלי בלבד.

## קישורים חיצוניים
* 

## הערות שוליים

קטגוריה:האוניברסיטה העברית בירושלים: כתבי עת
קטגוריה:מדע המדינה
קטגוריה:יחסים בין-לאומיים
קטגוריה:כתבי עת מדעיים
בריביירה

**בריביירה** (באנגלית: **On the Riviera**) הוא סרט קומדיה מוזיקלית אמריקאי משנת 1951 עם דני קיי בתפקיד הראשי.

התסריט מבוסס על מחזה של הנס אדלר ורודולף לותר. זה העיבוד הקולנועי השלישי למחזה. הראשון הוא "Folies Bergère de Paris" בכיכובו של מוריס שבלייה (1935) והשני הוא "הלילה בריו" בכיכובם של דון אמיצ'י וכרמן מירנדה (1941).

דני קיי מדגים בסרט את כל כישוריו - ריקוד, שירה, משחק וחיקויים. הוא מופיע בתפקיד כפול של שני אנשים שאינם קרובי משפחה אך דומים אחד לשני דמיון מפתיע שגורם לטעויות משעשעות בזיהוי.

את השירים לסרט כתבה והלחינה סילביה פיין, אשתו של דני קיי. השיר "פופו הבובה" ("Popo the Puppet") אותו שר קיי כשהוא תלוי על חוטים כמריונטה, זכה להצלחה גדולה. בישראל נכתבו לו מילים שונות ושרו אותו ישראל יצחקי, ציפי שביט ומייק בורשטיין.

דני קיי זכה בפרס גלובוס הזהב לשחקן הטוב ביותר - סרט קומדיה או מוזיקלי.

## תקציר העלילה
ג'ק מרטין (דני קיי) הוא בדרן אמריקאי המופיע במועדון לילה מכובד ב"חוף התכלת" בריביירה הצרפתית עם ידידתו קולט (קורין קלבה). הוא מחקה את מוריס שבלייה עם כובע הקש שלו. מנהל המועדון, גאפו (זיג רומן) אומר שהוא צריך לתת מופע יותר רועש וצעקני. למקום מגיע אנרי דוראן (דני קיי) עם אשתו לילי (ג'ין טירני). דוראן הוא יצרן מטוסים, מיליונר ורודף נשים, שחזר מטיסה מסביב לעולם. ג'ק מחקה אותו כאדם שמגיע לארצות שונות מוקף בנשים. המופע זוכה להצלחה רבה. דוראן נפגש עם ג'ק ומסתבר שהם דומים אחד לשני כשתי טיפות מים אף על פי שאינם קרובי משפחה. דוראן מנסה לפתות את קולט וכמעט מצליח.

לדוראן יש שני עוזרים בכירים, פיליפ (מרסל דליו) ולואי (הנרי לטונדל). פיליפ מקבל מברק מפליקס פריטון, מיליונר מבעל חברת התעופה "אייר אירופה" שלא יוכל לרכוש מטוסים מדוראן. המשמעות היא שהחברה של דוראן תחוסל. דוראן מחליט לטוס לפריז לבקש הלוואה אבל בינתיים מגיע לריביירה פריטון ורוצה להיפגש עם דוראן ולילי בנשף בווילה של דוראן שתוכנן עוד מקודם. פיליפ ולואי חרדים שאם יתברר לו שדוראן איננו הוא יתחיל לחקור והעסק יתמוטט. הם מבקשים מג'ק להופיע לנשף בתור דוראן תמורת חצי מיליון פרנקים ומיידעים את לילי.

ג'ק נפגש עם פריטון שמזהה אותו כדוראן. מתחיל משא ומתן כשג'ק לא מוציא מילה מהפה אלא עושה תנועות בפנים ובידיים כפי שהדריכו אותו פיליפ ולואי.

לבסוף פריטון משתכנע ומסכים לתת המחאה בסך 30 מיליון פרנק. הסוף שמח וכולם מרוצים.

## צוות השחקנים

## קישורים חיצוניים

* קדימון לסרט "בריביירה", באתר יוטיוב
* דני קיי שר "פופו הבובה", באתר יוטיוב
* דני קיי במופע חובק עולם מתוך בריביירה, באתר יוטיוב

קטגוריה:חידושים לסרטים
קטגוריה:סרטי 1951
קטגוריה:סרטי פוקס המאה ה-20
קטגוריה:סרטי קומדיה אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים מוזיקליים
קטגוריה:סרטי וולטר לאנג
דיפלומטיה צבאית

**דיפלומטיה צבאית** היא תחום בדיפלומטיה העוסק בהשגת יעדי מדיניות החוץ של מדינה בתחומי הצבא והביטחון באמצעות משא ומתן וכלים דיפלומטיים נוספים. על פי רוב נמצאת הדיפלומטיה הצבאית באחריותם של משרד ההגנה והצבא.

## היסטוריה
הדיפלומטיה הצבאית לא הוגדרה לאורך ההיסטוריה, אולם ניתן למנות מספר התייחסויות אליה. סון דזה, בספרו אמנות המלחמה, מתייחס לאספקטים מסוימים של הדיפלומטיה הצבאית, כמוהו גם פרידריך השני, מלך פרוסיה. גם קרל פון קלאוזביץ, בספרו על המלחמה, התייחס לצורך בפעולות דיפלומטיות בהקשר צבאי. ככלל, עד המאה ה-19 נתפסה הדיפלומטיה הצבאית ככלי לאיסוף מודיעין ולניתוח מצבם של כוחות צבאיים ומצבם הביטחוני של מדינות, במטרה למפות איומים ביטחוניים.

לאחר התפרקות ברית המועצות החלה תמורה משמעותית בדיפלומטיה הצבאית, וזו הפכה לרכיב משמעותי יותר בעשייה הצבאית מבעבר. הדיפלומטיה הצבאית הפכה לכלי המשמש למספר מטרות: איסוף ועיבוד מידע על צבאה של מדינה ועל ביטחונה; קידום שיתוף הפעולה, התקשורת וההדדיות בין שני צבאות; ארגון ושימור קשרים ביטחוניים; תמיכה ביצוא וייבוא סחורות בעלות נופך צבאי בין המדינות; ייצוג המדינה בטקסים ואירועים רשמיים נוספים.

## נספח צבאי
[שמאל|ממוזער|250px|ה[נספח צבאי|נספח הצבאי הצ'כי בטקס הנחת חץ הדורות במחנה אחוזה]]

**נספח צבאי** הוא דיפלומט, לרוב איש צבא בדרגה פיקודית, אשר אמון על ייצוג האינטרסים הביטחוניים של מדינתו במדינה בה הוצב. נספחים צבאיים מהווים חלק משמעותי בדיפלומטיה הצבאית.

בממלכה המאוחדת, אך ורק פעולות הנספחים הצבאיים מכונות "דיפלומטיה צבאית" על ידי משרד ההגנה.

## דיפלומטיה צבאית במדינות שונות
### דיפלומטיה צבאית בישראל
עוד בימי מלחמת העצמאות ניהלו היישוב, ולאחר מכן צה"ל, מהלכים דיפלומטיים בעלי אופי צבאי, בין אם מול מדינות הגוש המזרחי לצורך רכישת נשק ובין אם מול ארצות ערב לצורך השגת הפסקת אש.

בשנת 1956, לאחר הלאמת חברת תעלת סואץ החלו צרפת ובריטניה בהכנות לכיבוש התעלה, במבצע שכונה מבצע מוסקטר. צרפת, לה היו קשרים ביטחוניים עם ישראל, שאפה לשיתוף פעולה עם ישראל במבצע. המאמץ הדיפלומטי הוביל להצטרפות צה"ל למלחמה, ולחיזוק הקשרים הביטחוניים בין ישראל לצרפת.

בשנת 1986 הוקמה יחידת "גבעון", יחידת מילואים באגף המבצעים, שמטרתה הייתה תיאום וקישור בין צה"ל לבין הכוחות המזוינים של ארצות הברית לאור אירועים שהתרחשו לאחר מלחמת לבנון הראשונה, דוגמת הפיגועים בבסיסי הכוח הרב-לאומי בביירות. במהלך מלחמת המפרץ ניהלה ארצות הברית מאמץ דיפלומטי צבאי מול ישראל, במטרה למנוע מצה"ל לתקוף בעיראק בתגובה לירי טילי קרקע-קרקע על ישראל.

בשנת 1999 הוקמה החטיבה לקשרי חוץ, האחראית על ריכוז מאמצי הדיפלומטיה הצבאית בצה"ל, ומפעילה בית ספר לדיפלומטיה צבאית.

כתב העת בין הקטבים של מרכז דדו לחשיבה צבאית בין תחומית, היושב תחת אגף המבצעים בצה״ל, הוציא לאור בשנת 2020 גיליון העוסק בנושא הדיפלומטיה הצבאית ובו מאמרים פרי עטם של יוצאי צבא וחוקרים שונים. בגיליון אפשר למצוא מאמרים העוסקים בחשיבותה של הדיפלומטיה הצבאית, בשיתוף פעולה בין צבאות שונים, וכן בשאלות אתיקה הנוגעות לדיפלומטיה צבאית.

## לקריאה נוספת
* 

## הערות שוליים

קטגוריה:מקצועות צבאיים
קטגוריה:יחסים בין-לאומיים
קטגוריה:דיפלומטיה
רוברט ריד (משפטן)

**רוברט ריד, הברון ריד מאלרמיוור** (באנגלית: **Robert Reed**; נולד ב-7 בספטמבר 1956) הוא משפטן ושופט סקוטי, המכהן החל ב-11 בינואר 2020 כנשיא בית המשפט העליון של הממלכה המאוחדת במקום ברנדה הייל.

## קורות חייו
רוברט ריד נולד בסקוטלנד ב-7 בספטמבר 1956. הוא למד וחונך בג'ורג' ווטסון קולג' באדינברו, ונוסף על כך למד משפטים בבית ספר למשפטים של אוניברסיטת אדינבורו.
מאוחר יותר, סיים ריד דוקטורנט במשפטים בבייליול קולג' באוניברסיטת אוקספורד, התזה שלו הייתה בנושא "בקרה משפטית על סיוע ממשלתי לתעשייה".

## פרסים ואותות כבוד
בשנת 2015 ריד נבחר להיות חבר באגודה המלכותית של אדינבורו. לורד ריד קיבל גם תואר של כבוד (High Steward) מאוניברסיטת אוקספורד והחליף את לורד רודג'ר כמשקיף בקולג' באליוול באוקספורד.

## חיים אישיים
ריד נשוי לג'יין מילן, ליידי ריד משנת 1988 ולזוג שתי בנות.

## קישורים חיצוניים

## הערות שוליים

קטגוריה:עורכי דין סקוטים
קטגוריה:שופטים סקוטים
קטגוריה:נשיאי בתי משפט עליונים
קטגוריה:בריטים שנולדו ב-1956
באצ'ו דה מונטלופו

**באצ'ו דה מונטלופו** (באיטלקית: **Baccio da Montelupo** ;1469, אזור פירנצה – בערך 1523, לוקה), היה פסל איטלקי.

## חייו
באצ'ו היה בנו של הפסל והאדריכל רפאלו דה מונטלופו. ג'ורג'ו וזארי כתב בספרו חיי הציירים, הפסלים והאדריכלים הדגולים ביותר גם על באצ'ו וגם על אביו רפאלו.

באצ'ו נולד באזור פירנצה ובגיל 18 עבר לפירנצה על מנת ללמוד בבית הספר של ברטולדו די ג'ובאני שנוצר בגן של לורנצו דה מדיצ'י.

בין שאר התלמידים במסגרת זאת היו מיכלאנג'לו, ג'ובאני פרנצ'סקו רוסטיצ'י' וג'קופו סנסובינו.

עבודתו הראשונה הוזמנה על ידי כנסיית סן דומניקו בבולוניה.

עבודת הברונזה שלו יוחנן כותב הבשורה עבור אורסנמיקלה נבחרה בתחרות שארגנה גילדת סוחרי המשי.

## גלריה

Museo di orsanmichele, baccio da montelupo, s. giovanni evangelista 01.JPG|יוחנן כותב הבשורה במוזיאון אורסנמיקלה
FirenzeOrsanmichele11.jpg|העתק יוחנן כותב הבשורה בגומחה המקורית באורסנמיקלה


## קישורים חיצוניים

קטגוריה:חיי הציירים, הפסלים והאדריכלים הדגולים ביותר
קטגוריה:פסלים איטלקים במאה ה-15
קטגוריה:פסלים איטלקים במאה ה-16
קטגוריה:ילידי 1469
קטגוריה:נפטרים ב-1523
פיירו די ג'ובאני טדסקו

**פיירו די ג'ובאני טדסקו** (באיטלקית: **Piero di Giovanni Tedesco** ; לפני 1386 – בערך 1402) היה פסל איטלקי.

תיעוד ראשוני על טדסקו בפירנצה מצוי בשנת 1386 עת עבד בקתדרלת סנטה מריה דל פיורה עד לשנת 1399, קיים תיעוד גם לגבי עבודתו בקתדרלת מילאנו וקיים תיעוד מעבודתו בקתדרלת אורבייטו.

היצירה המדונה של הוורד בכנסיית אורסנמיקלה מיוחסת לו.

ניקולו די פיירו למברטי התמחה אצלו.

ניקולו, בנו של פיירו היה מומחה לעבודה עם זכוכית ועבד על החלונות בכנסיית אורסנמיקלה.

## גלריה

Museo di orsanmichele, pietro di giovanni tedesco (attr.), madonna della rosa 01.JPG|המדונה של הוורד במוזיאון אורסנמיקלה
FirenzeOrsanmichele10.jpg|העתק המדונה של הורד בגומחה המקורית באורסנמיקלה
Angel musicians by Piero di Giovanni Tedesco-Santa Maria del Fiore-First facade-Museo dell'Opera del Duomo.jpg|מלאכים מוזיקאים משנת 1386, במוזיאון הדואומו
Dottori della chiesa by Niccolò di Pietro Lamberti and Piero di Giovanni Tedesco-Santa Maria del Fiore (Florence) - First facade.jpg|מורי הכנסייה מאת טדסקו וניקולו די פיירו למברטי במוזיאון הדואומו 


## קישורים חיצוניים

קטגוריה:פסלים איטלקים במאה ה-14
קטגוריה:פסלים איטלקים במאה ה-15
קטגוריה:אישים שחיו במאה ה-14
קטגוריה:נפטרים ב-1402
ניקולו די פיירו למברטי

**ניקולו די פיירו למברטי** (באיטלקית: **Niccolò di Piero Lamberti**; 1370, פירנצה – 1451), היה פסל ואדריכל איטלקי.
ניקולו ובנו הפסל פיירו די ניקולו למברטי ידועים בהבאת סגנון הפיסול הטוסקני לוונציה. שם פעלו בין השנים 1410 עד 1435.

ניקולו עבד בשנת 1391 על שער המנדורלה של סנטה מריה דל פיורה.

למברטי היה אחד המתמודדים על יצירת השער הצפוני של הבפטיסטריום של פירנצה, תחרות בה זכה לורנצו גיברטי.

למברטי נבחר בשנת 1408 בין שלושת הפסלים שיצרו את פסל מרקוס המבשר היושב עבור סנטה מריה דל פיורה, הפסל הושלם בשנת 1415.

לאחר מכן פעל בו זמנית בבולוניה וב.

היה מעורב בבניית אורסנמיקלה ויצר שם את פסל יעקב בן זבדי.

## גלריה

Opera del duomo (FI), niccolò di Pietro Lamberti, San Marco, 1410-1415 circa.JPG|מרקוס המבשר במוזיאון הדואומו
FirenzeOrsanmichele09.jpg|יעקב בן זבדי באורסנמיקלה
Porta della mandorla 02.JPG|שער המנדרולה
 Venezia Palac Dozow 5.jpg|תבליט משפט שלמה מאת למברטי ונני די ברטולו בארמון הדוג'ה בוונציה.
Dottori della chiesa by Niccolò di Pietro Lamberti and Piero di Giovanni Tedesco-Santa Maria del Fiore (Florence) - First facade.jpg|מורי הכנסייה מאת למברטי ופיירו די ג'ובאני טדסקו במוזיאון הדואומו


## קישורים חיצוניים

קטגוריה:אדריכלים איטלקים במאה ה-15
קטגוריה:אדריכלים איטלקים במאה ה-14
קטגוריה:פסלים איטלקים במאה ה-14
קטגוריה:פסלים איטלקים במאה ה-15
קטגוריה:ילידי 1370
קטגוריה:נפטרים ב-1451
Holocaust Studies and Materials

**Holocaust Studies and Materials** (בפולנית: **Zagłada Żydów. Studia i Materiały**) הוא כתב עת אקדמי פולני בנושא השואה.

## פרסום
כתב העת נוסד בשנת 2003 בוורשה. כתב עת זה רואה אור פעם בשנה, והוא מוקדש לנושאים הקשורים – בפרשנות מכלילה – למחקר השואה. קהל היעד כולל אקדמאים העוסקים בשואה, אך גם סטודנטים במכללות ואוניברסיטאות, כמו גם הציבור הרחב המעוניין בנושא זה. כל כרך מהווה מונוגרפיה אינדיבידואלית שתכניה עומדים בפני עצמם.

יוזמיו, מפיקים וחלק מכותביו של כתב העת הם חבריה של קבוצת היסטוריונים וחוקרים מ"המרכז הפולני לחקר השואה" . מחברי המאמרים מייצגים דורות שונים וגישות מדעיות שונות. המאפיין הנפוץ במאמרים בכתב העת הוא הערכה מחודשת של מקורות ראשוניים ומשניים וכן ביקורת מיתוסים ומוסכמות המקובלות בציבור הרחב. חלק חשוב בכתב העת הוא ביקורות ספרים.
מאז שנת 2008 מתפרסמת גם המהדורה בשפה האנגלית, וכתב העת עבר למתכונת פרסום של שניים או שלושה גליונות בשנה.

## מבנה
העבודה ותכני כתב העת מחולקים לתשעה חלקים: מחקרים, פרופילים, חומרים, סדנאות מחקר, נקודות מבט, ביקורות ספרים, אירועים, תחומי עניין אחרים, ומכתבים.

## צוות
במערכת כתב העת נמנים דריוש ליביונקה (העורך הראשי), ברברה אנגלקינג, יאצק לאוציאק , יאן גרבובסקי ואגניישקה האסקה (Agnieszka Haska). העורך המנהל הוא יקוב פטלביץ' (Jakub Petelewicz).

## קישורים חיצוניים
* 
* מאמרים זמינים באינטרנט מתוך כתב העת
* עמוד הבית של המרכז הפולני לחקר השואה

## הערות שוליים

קטגוריה:ספרי עיון בנושא השואה
קטגוריה:חקר השואה
קטגוריה:כתבי עת להיסטוריה
קטגוריה:כתבי עת מדעיים
כוח הטיטאנים נגד הטיטאנים הצעירים

**כוח הטיטאנים נגד הטיטאנים הצעירים** (באנגלית: **Teen Titans Go! vs. Teen Titans**) הוא סרט גיבורי על מונפש אמריקאי משנת 2019 ובו נפגשות שתי גרסאות "הטיטאנים הצעירים" - אחת מסדרת הטלוויזיה הישנה "הטיטאנים" ואחת מסדרת הטלוויזיה החדשה "כוח הטיטאנים", מפגש שנרמז בסצנה שאחרי הקרדיטים בסרט "כוח הטיטאנים חיים בסרט" ובה הטיטאנים הצעירים מסדרת הטלוויזיה שבוטלה בשנת 2006 מופיעים על המסך ומכריזים שמצאו דרך לחזור.

הסרט הוקרן לראשונה בפסטיבל קומיק-קון, סן דייגו ב-21 ביולי 2019, ולאחר מכן הופץ באופן דיגיטלי ב-24 בספטמבר באותה שנה. הסרט גם הופץ על גבי DVD ו-Blu-ray ב-15 באוקטובר 2019. הסרט זכה לשבחים מפי המבקרים.

## תקציר העלילה
הסרט מתחיל ביקום של כוח טיטאנים, כששמה במהלך שוד של הנבל ג'נטלמן גוסט, הוא בטעות משחרר את השדה הכלואה בראש של רייבן.
טריגון של היקום הזה, שמשתף פעולה עם טריגון מהיקום של הטיטאנים, מבקש מבתו להצטרף אליו. לאחר שהיא סירבה הוא משתמש בשרביט מיוחד בשם "שרביט ורלגוג" על מנת לגרום לטיטאנים (של היקום הזה) להילחם בכוח טיטאנים, ולאחר מכן שני הטריגונים חוטפים את שתי הגרסאות של רייבן, על מנת להשיב לחיים את טריגון של היקום הזה (לאחר שרייבן חיסלה אותו בסוף העונה השנייה). שתי הגרסאות של הטיטאנים לומדות לשתף פעולה זו עם זו ועל הדרך גם עם שאר הגרסאות שלהם מיקומים נוספים על מנת לחסל את שתי גרסאות הטריגון ולהציל את שתי גרסאות הרייבן שנמצאות ביקום הזה.

## צוות שחקנים ומדבבים
* סקוט מנוויל  בתפקיד רובין מהטיטאנים / רובין מכוח הטיטאנים.
* גרג סיפס  בתפקיד ביסט בוי מהטיטאנים / ביסט בוי מכוח הטיטאנים.
* קארי פייטון  בתפקיד סייבורג מהטיטאנים / סייבורג מכוח הטיטאנים.
* טרה סטרונג בתפקיד רייבן מהטיטאנים / רייבן מכוח הטיטאנים.
* הינדן וואלץ' בתפקיד סטארפייר מהטיטאנים / סטארפייר מכוח הטיטאנים.
* קווין מייקל ריצ'רדסון בתפקיד טריגון מהטיטאנים / טריגון מכוח הטיטאנים.
* רוברט מורס בתפקיד סנטה קלאוס מכוח הטיטאנים
* גריי דלייל בתפקיד גברת קלאוס מכוח הטיטאנים (הופעה ראשונה) / פקידה בבנק
* ריס דרבי בתפקיד מאסטר המשחקים
* שון מאר בתפקיד נייטווינג (יקום סרטי האנימציה המקוריים של DC)
* וירד אל ינקוביק בתפקיד ג'נטלמן גוסט מכוח הטיטאנים (הופעה ראשונה) / דארקסייד (בסצנה שאחרי הקרדיטים)

## הפצה
הסרט הוקרן בפסטיבל קומיק-קון, סן דייגו ב-21 ביולי 2019 ויצא דיגיטלי ב-24 בספטמבר של אותה שנה ועל גבי DVD ו-Blu-ray ב-15 באוקטובר של אותה שנה.

## ביקורות
הביקורות של הסרט היו חיוביות. אתר IGN נתן לסרט ציון 8 מתוך 10. כמו כן אתר CBR נתן לסרט ביקורת חיובית. Rotten Tomatoes נתן לסרט 100% (5 ביקורות).

## קישורים חיצוניים

## הערות שוליים

קטגוריה:סרטי 2019
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי אנימציה של DC קומיקס
קטגוריה:סרטי הנפשה אמריקאיים
קטגוריה:סרטי קרוס-אובר
קטגוריה:האחים וורנר הנפשה: סרטים
אלמלו

שמאל|ממוזער|250px|כנסיית סנט ג'ורג'יוס הקתולית באלמלו
**אלמלו** (בהולנדית: **Almelo**; ) היא עיר במזרח הולנד, חלק ממחוז אוברייסל. 

בעיר למעלה מ-72,000 תושבים (נכון ל-2019). אלמלו קיבלה זכויות כעיר בשנת 1394. בעיר שוכנת טירת הרוזנים של אלמלו.

## היסטוריה
בסוף המאה ה-19 הטקסטיל התגלה כעסק מרכזי בעיר ומשך עובדים רבים לאלמלו, תחילה מתוך הולנד ובהמשך גם מחוצה לה. מאז 1960, רבים מהעובדים הם מספרד ומטורקיה. המסגד הראשון של הולנד הוקם באלמלו בשנת 1976 עבור האוכלוסייה הטורקית הרבה בעיר. באלמלו גם מספר לא מבוטל של ארמנים.

בשנות השבעים התעשייה התדלדלה ורוב המפעלים הועברו לארצות זולות יותר, חלק מהמפעלים נשארו במרכז העיר והם משמשים כיום לדירות או למשרדים.

נכון לעכשיו, מעסיק מרכזי באלמלו הוא אורנקו הולנד. זהו מפעל להעשרת אורניום לכורים גרעיניים.

## ספורט
לעיר קבוצת כדורגל בכירה בהולנד, הראקלס אלמלו, הקבוצה משחקת באצטדיון פולמן אלמלו. הקבוצה זכתה פעמיים באליפות הולנד, וכיום משחק המועדון בליגת העל ההולנדית.

## ערים תאומות
* 
* 
* 
* 
* 

## קישורים חיצוניים

*  

* 

קטגוריה:הולנד: ערים
קטגוריה:אוברייסל
HRVY

**הארווי ליי קנטוול** (באנגלית: **Harvey Leigh Cantwell**; נולד ב-28 בינואר 1999), הידוע גם בשם הבמה שלו **HRVY**, הוא זמר, רקדן, ומגיש טלוויזיה אנגלי. הוא הגיש את תוכנית הטלוויזיה *Friday Download* ב-CBBC בין השנים 2014 ל-2015. בשנת 2020 נודע כי הוא עתיד להשתתף בעונה ה-18 של התוכנית *Strictly Come Dancing*.

## ראשית חייו
קנטוול נולד בקנט שבאנגליה. הוא למד שם באקדמיית לי, אותה עזב ב-2015. HRVY אומר שהוא ראה בג'סטין ביבר מודל לקריירה שלו.

## קריירה
### טלוויזיה ומשחק
קנטוול שיחק את מיילס בעונה הראשונה של סדרת האינטרנט "Chicken Girls", המשודרת בערוץ היוטיוב של רשת Brat.

קנטוול היה חלק מצוות ההגשה בתוכנית הטלוויזיה *[[Friday Download]]* של ה-CBBC בין העונה השביעית לתשיעית. ב-26 בפברואר 2020, הוא הופיע בפרק של תוכנית השירה **' של ה-CBBC, בתור אורח שבא להפתיע את המתמודדים, שלמדו את שירו "[[Personal]]" עבור תחרות השירה של אותו שבוע. הוא השתתף גם כיועץ באותו פרק, במהלך אתגר ה[[וידאו קליפ|קליפ]].

בספטמבר 2020, נודע כי הוא עתיד להשתתף בעונה ה-18 של תוכנית הריקודים הבריטית ''[[Strictly Come Dancing]]'', שם הוא חבר ל[[ג'נט מנררה]].

=== מוזיקה ===
קריירת המוזיקה של HRVY התחילה ב-20 בדצמבר 2013, עם יציאתו לאור של הסינגל הראשון שלו, "Thank You". במאי 2014, הוא הופיע יחד עם [[ליטל מיקס]] כאמן רקע במהלך סיבוב ההופעות השני של הלהקה, [[Salute Tour]], לצד להקת הבנות ****. לאחר שחתם בחברת התקליטים [[וירג'ין EMI רקורדס|וירג'ין EMI]] בפברואר 2017, הוא הוציא את מיני-אלבום הבכורה שלו, ''Holiday'', שכולל את הסינגלים "Holiday" ו-"Phobia". בנובמבר 2017, HRVY הוציא את המיני-אלבום ''Talk to Ya'', שכולל את הסינגל "[[Personal]]", שהפך לשיר הכי מפורסם של הזמר עם מעל ל-200 מיליון צפיות ב[[יוטיוב]]. בווידאו קליפ לשיר, מופיעה כוכבת הרשת [[לורן גריי]]. בעקבות ההצלחה, לקח חלק בסיבוב הופעות לחג המולד 2017, לצד להקת הבנים Road Trip.

בפברואר 2018, הוא נכלל ברשימת ''The Sounds of 2018'' של The Courier ו-Newcastle Student Radio, במקום השישי, לצד [[Rex Orange County]], [[Brockhampton]] ו-[[SG Lewis]]. באפריל 2018, HRVY הופיע כאמן רקע של להקת [[The Vamps]], במהלך סיבוב ההופעות שלהם, Night and Day Tour לצד [[ג'ייקוב סרטוריוס]], [[ניו הופ קלאב]], [[מגי לינדמן]] ו[[קונור מיינרד]]. ב-25 באפריל 2018, הוא הוציא את הסינגל "Hasta Luego" בהשתתפות הזמרת הקובנית-אמריקאית [[מאלו טרבחו]]. באוגוסט 2018, הוא היה מועמד, בפעם הראשונה, לפרס ברזילאי, בטקס [[BreakTudo Awards]] לשנת [[BreakTudo Awards 2018|2018]], בקטגוריית האמן הבין-לאומי החדש (International New Artist). בספטמבר 2018, הוא הוציא את הסינגל "I Wish You Were Here" שקודם בהופעה בטקס פרסי הנוער של [[BBC Radio 1]]. HRVY הופיע גם ברשימת Brit List של BBC Radio 1 באותו זמן. באותה שנה, הוא הופיע גם ברשימת "סיפורי ההצלחה הגדולים של 2018" (Top Success Stories of 2018) של ''CelebMix'', יחד עם חברת הניהול שלו, "Alphadog Management".

ביוני 2019, הוא שיתף פעולה עם ההרכב הדרום-קוריאני [[NCT Dream]] הנמצא במסגרת [[SM Entertainment]], בשיר "Don't Need Your Love", שיצא לאור ב-6 ביוני 2019. ב-[[17 ביולי]] [[2020]], הודיע על אלבום הבכורה שלו **'. האלבום היה מתוכנן לצאת ב-20 בנובמבר 2020, אך לבסוף יציאתו בוטלה.

## דיסקוגרפיה
### אלבומים

### מיני-אלבומים

### סינגלים

### הופעות אורח

## קישורים חיצוניים

## הערות שוליים

קטגוריה:זמרים בריטים
קטגוריה:רקדנים בריטים
קטגוריה:אנגלים שנולדו ב-1999
פרנקלין ליטל

**פרנקלין המלין ליטל** (באנגלית: **Franklin Hamlin Littell**; 20 ביוני 1917, סירקיוז – 23 במאי 2009, פנסילבניה) היה היסטוריון וחוקר דתות אמריקאי פרוטסטנטי.

## פעילות לאחר השואה
ליטל שהה כמעט עשר שנים בגרמניה שלאחר מלחמת העולם השנייה כיועץ הפרוטסטנטי הראשי לענייני דת בפיקוד העליון. הוטלו עליו משימות הקשורות לדה-נאציפיקציה במהלך הכיבוש האמריקאי בגרמניה. הוא הושפע עמוקות מהזוועות שנעשו במלחמת העולם השנייה, ולאחר מכן הקדיש את חייו לחקר השואה ולהעלאת תשומת הלב הציבורית ללקחיה הטרגיים בכל הנוגע לזכויות האדם. בישיבות ציבוריות, בקמפוסים אקדמיים ובכנסיות, היה ליטל אחד מקולות המצפון הראשונים בתקופה שלאחר המלחמה, כשדיבר על לקחי השואה. ליטל היה ממייסדי תחום לימודי השואה, והקים במספר מוסדות תוכניות לימודים לתואר שני ולדוקטורט שהוקדשו לחקר השואה (האחרונה הייתה באוניברסיטת טמפל בשנת 1976).

## השקפות תאולוגיות
בשנת 1939 נכח ליטל ככומר מתודיסטי צעיר בעצרת נאצית בנירנברג, ובהמשך טען, במסמך שכותרתו "השואה והנוצרים", כי פיתויי הנאציזם נגרמו כתוצאה מכישלונות הרוחניות הנוצרית שמקורן בוועידת ניקיאה בשנת 325 לספירה.

ליטל דחה את תאולוגיית החילופין, ולאור השואה דגל בתוכניות חינוך לשיפור היחסים בין נוצרים ליהודים.

בספרו "האטלס ההיסטורי של הנצרות", שפורסם לראשונה בשנת 1976, טען ליטל שכנסיות נוצריות רבות לא הצליחו להתמודד בכנות עם השתתפותן ברצח יהודי אירופה, או לפחות עם השלמתן בשתיקה עם רצח זה. הוא כתב גם כתבי תמיכה תאולוגית בציונות.

## כתבים
* *The Anabaptist View of the Church* (1957)
* *The Free Church* (1957)
* *Historical Atlas of Christianity* (1976)

## קישורים חיצוניים
* יהודה באואר, פרנקלין ה' ליטל — דברים לזכרו, באתר יד ושם
* 

## הערות שוליים

קטגוריה:אמריקאים ילידי מדינת ניו יורק
קטגוריה:חוקרי השואה
קטגוריה:אמריקאים שנולדו ב-1917
קטגוריה:אמריקאים שנפטרו ב-2009
מבצע עיניים ירוקות

**מבצע עיניים ירוקות** היה מבצע צבאי בלבנון, אותו ביצעו יחידת שלדג ופלנ"ט צנחנים ב-24 בדצמבר 1986.

## ההכנות למבצע
במסגרת הקו ההתקפי שהוביל אלוף פיקוד הצפון, יוסי פלד, כנגד ארגוני המחבלים בדרום לבנון, הוחלט לפשוט על בסיס החזבאללה בכפר מיידון, ששימש בסיס פעילות לפעילי הארגון בדרום לבנון. עיקר המבצע הוטל על יחידת שלדג, עליה פיקד סא"ל אליק רון, שנדרשה להכווין מסוקי קרב וארטילריה. בנוסף צורף למבצע כוח מפלנ"ט צנחנים, עליה פיקד סרן יאיר גולן, שעליו הוטל לירות טילי טאו לעבר מבנים, עמדות ורכבים בכפר.
## מהלך המבצע
לילה לפני הפעולה התמקם כוח מיחידת שלדג, בפיקוד איתי רוזנפלד, בתצפית נסתרת במרחק קילומטר מהכפר, אסף מודיעין וסייע לבנות תמונת מודיעין מלאה בטרם התקיפה. בליל הפעולה יצאו כוחות מיחידת שלדג, בפיקוד רון, וכוח הפלנ"ט למשימותיהם. כוחות שלדג נעו על בסיס רכבי שטח ולאחר שפרקו מהם בסמוך ליעדים נעו לעמדות תצפית וצליפה שתוכננו מראש. במקביל נע כוח הפלנ"ט על גבי נגמ"שים, ולאחר מכן פרק והתמקם בעמדות אש בג'בל רחאיית. רון פיקד על המבצע מעמדת חפ"ק סמוך לכפר. 

עם שחר, פתח כוח צלפים מיחידת שלדג, עליו פיקדו אוהד שפריר וסגנו מוני כץ, באש ופגע בפעילי חזבאללה רבים. במקביל ירה כוח הפלנ"ט, בפיקוד גולן, טילי טאו לעבר עמדות ומבנים של פעילי חזבאללה בכפר. לאחר מכן הכווין כוח מיחידת שלדג, בפיקוד רוזנפלד, מסוקי קרב של חיל האוויר ואש ארטילריה, וירה טילי מילאן מעמדותיו על מטרות בכפר.

המבצע נמשך 36 שעות, ולאחר מכן נסוגו הכוחות לברכת ג'עבור, ומשם בחזרה לשטח ישראל. בסך הכול נהרגו במבצע כ-6 פעילי חזבאללה, נפגעו עמדות, מבנים ורכבים ששימשו את החזבאללה בכפר וכן סוללת נ"מ קני.

## קישורים חיצוניים
* 

## הערות שוליים

עיניים ירוקות
קטגוריה:קרבות יחידות הצנחנים של צה"ל
קטגוריה:1986 בישראל
קטגוריה:יחידת שלדג: מבצעים
פרץ חורשתי

**פרץ חורשתי (פאוול שיינוולד)** (1920 – 17 בינואר 2017) היה פרטיזן ביחידת הפרטיזנים של בלסקי בבלארוס, לאחר שנמלט מגטו ורשה במהלך מלחמת העולם השנייה. במלחמת השחרור לחם בחטיבת גבעתי ונפצע בקרב על משטרת עיראק סווידאן. בשנות השישים היה ממקימי תחנת כיבוי אש באילת וכן היה צייר ומאייר.

## תולדות חייו
### מלחמת העולם השנייה
חורשתי נולד וגדל בוורשה. במלחמת העולם השנייה היה בגטו ורשה, בזמן אחת האקציות בגטו הסתתר בעליית גג וכך נשאר בגטו. אביו צייד אותו בתעודות מזויפות שאפשרו לו, לכאורה, להמשיך להישאר בגטו. באחד הימים פנה אליו יהודי בגטו וביקש ממנו שישא לאישה את בתו, נתליה, כדי להציל אותה. "בני הזוג" הסתתרו בבתים ריקים בגטו. חורשתי התחזה לפולני ועבד מחוץ לגטו, אך בחזרתו לגטו כשבועיים לאחר "נישואיו" גילה שנתליה נעלמה.

חורשתי נתפס באחד הימים והועבר ברכבת לטרבלינקה. כשהגיע לטרבלינקה נפגע בראשו, איבד את הכרתו ונפל. כשהתעורר עמדה הרכבת לעזוב והוא קפץ עליה וחזר לורשה, שם התחזה לנתין גרמני באמצעות תעודה אחרת שסידר לו אביו ומכוחה הצטרף לקבוצה ששמרה על שבויי מלחמה רוסים, תוך שהוא נשמר, בעיקר במקלחות, שזהותו לא תתגלה.
בשלב מסוים תעודותיו איבדו את תוקפן והוא נמלט מורשה. הוא הגיע לכפר בו תפסו אותו פולנים והסגירו אותו לגרמנים. הוא הוסע ברכבת כדי להיחקר, אך הצליח להימלט בקפיצה מהרכבת ולברוח ליער. הוא נתקל בזוסיה ביילסקי והצטרף ליחידת הפרטיזנים של האחים.

לאחר השחרור על ידי הצבא האדום הוא הצטרף לצבא האדום עד תום המלחמה.

### ישראל ואילת
בשנת 1946 עלה חורשתי לישראל באניית מעפילים והצטרף לאצ"ל. במלחמת השחרור שירת בחטיבת גבעתי כמפקד מחלקה וסמ"פ ונפצע בקרב על משטרת עיראק סווידאן. בהמשך שירותו הצבאי היה מפקד העיר אילת בדרגת סגן אלוף.

הוא היה אחד משלושה כבאים שהקימו את תחנת הכיבוי באילת. ציוד הכיבוי ששימש אותם הגיע בהשאלה מתחנת גבעתיים.
במקביל, הוא שימש בתפקיד מפקד הג"א באילת, ובמלחמת ששת הימים ארגן את חפירת תעלות ההגנה בעיר, מכיוון שמקלטים לא נמצאו.

אחרי פרישתו הקים בשכונה א' בעיר מועדון לקשישים וכן בית מלאכה המספק שירותי תיקון קלים בבתי הקשישים בעיר.

## ציוריו
בשנת 1994, בגיל 75 לערך, החל חורשתי לצייר את זיכרונותיו מתקופת השואה ומתקופת בניית תחנת הכיבוי באילת בשנות השישים. חמש שנים לאחר מכן הוציא בעזרת חברים ספר ציורים בשם **העזה, חוצפה ומזל: כך שרדתי**. בכל ציור נרשם הסבר קצר על תוכנו. בנוסף, סיפר חורשתי את סיפורו בבתי ספר.

לדברי פרופ' חוי דרייפוס, ראש המרכז לחקר השואה בפולין ביד ושם, חשיבות ציוריו של חורשתי היא בהיותם עדות לחוויותיו, שבשונה מעדות כתובה, זוהי עדות מצוירת של מה שראה.

כשבעים שנה אחרי החתונה הפיקטיבית בגטו, שהונצחה גם היא באחד מציוריו, הסתבר שנתליה חיה בארץ, חורשתי ונתליה שוחחו בטלפון, אך לא נפגשו וזמן קצר לאחר מכן נתליה נפטרה.

בתאריך 17 בינואר 2017 הלך פרץ חורשתי לעולמו והותיר אישה, אורה חורשתי, ילדים ונכדים.

## קישורים חיצוניים
* 
* היטוריית תחנת כיבוי אש מיום היווסדה, איוריו של חורשתי באתר אילת עירי
* היטלר נכנס לורשה הכנועה, איור באתר יד ושם
* 
* אלבום:  העלה: רב רשף ליאור טהרני (הוועדה לשימור מורשת הכבאות בישראל)
* 
* 

## הערות שוליים

קטגוריה:אילת: אישים
קטגוריה:אסירים בגטו ורשה
קטגוריה:ישראלים ילידי פולין
קטגוריה:כבאים ישראלים
קטגוריה:מאיירים ישראלים
קטגוריה:ניצולי השואה: פולין
קטגוריה:פרטיזנים יהודים מפולין
קטגוריה:ניצולי השואה: בלארוס
קטגוריה:פרטיזנים יהודים מבלארוס
קטגוריה:יהודים אנשי הצבא האדום במלחמת העולם השנייה
קטגוריה:אישים הקבורים באילת
קטגוריה:ישראלים שנולדו ב-1920
קטגוריה:ישראלים שנפטרו ב-2017
The End of the World

**The End of the World** (בעברית: **סוף העולם**) הוא שיר פופ מאת ארתור קנט (מלחין) וסילביה די (פזמונאית). השניים יצרו את השיר עבור זמרת הקאנטרי האמריקאית סקיטר דייוויס. השיר ראה אור בדצמבר 1962 ונהיה ללהיט.

## רקע

השיר הוא שיר אהבה עצוב. הוא עוסק בתחושתה הקשה של המספרת, שאהובה נפרד ממנה. היא חשה כי זהו סוף העולם ותוהה מדוע העולם ממשיך להתקיים כרגיל. סילביה די, מחברת המילים, יצרה את השיר יחד עם המלחין והיוצר ארתור קנט, איתו שיתפה פעולה גם לשם יצירת השירים: "I Taught Her Everything She Knows" (בילי ווקר, 1968) ו-"Bring Me Sunshine" (וילי נלסון, 1968).

דייוויס הקליטה את הסינגל בליווי טכני של מהנדס הקול ביל פורטר ב-8 ביוני 1962, באולפני תקליטי RCA בנאשוויל טנסי. צ'ט אטקינס ניצח על ההפקה ואילו פלויד קריימר ליווה את השירה בנגינה על פסנתר. לדייוויס הייתה קריירה עשירה, אך השיר הזה הוא המזוהה איתה ביותר.

ב-1975 הקרפנטרז הוציאו לאור סינגל של "סוף העולם", חלק מאלבומם " Live in Japan". ב-1990 הזמרת סוניה הוציאה לאור סינגל של "סוף העולם", חלק מאלבומה "Everybody Knows". מאז 1963 אמנים רבים ביצעו קאברים לשיר, בהם: פאט בון (1965), ננסי סינטרה (1967), דותי וסט (1968), ביל קאוסיל (1970), ברברה דיקסון (1976), ביל פריזל (1997), נינה גורדון (2000), וריקי לי ג'ונס (2019).

השיר, בגרסתה של דייוויס, הושמע בהפקות רדיו, קולנוע וטלוויזיה וכן במשחקי מחשב. בסרט הקולנוע נערה בהפרעה השיר מושמע שוב ושוב בחדרה של דייזי אשר נמצאת בסמוך ללא רוח חיים לאחר ששמה קץ לחייה (1999). השיר הושמע בסרט הישראלי אלכס חולה אהבה (1986), והוא חותם את פרק 12 בעונה השלישית של מד מן (2009 ואת פרק 3 של סדרת הטלוויזיה גמביט המלכה (2020). ב-2018 חלקו הראשון של השיר, בביצועה של שרון ואן אטן, הושמע כחלק מסרטון פרסומת של דומינו'ס פיצה.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירי אהבה
קטגוריה:סינגלים שהגיעו למקום הראשון בשוודיה
קטגוריה:סינגלים בהוצאת RCA רקורדס
אלדו אוליביירי

**אלדו אוליביירי** (באיטלקית: **Aldo Olivieri**; 2 באוקטובר 1910 – 5 באפריל 2001) היה כדורגלן ומאמן איטלקי, ששיחק בעמדת השוער. זכה עם נבחרת איטליה במונדיאל 1938.

## ביוגרפיה
אוליביירי נולד ב-2 באוקטובר 1910 בסן מישל אקסטרה שבממלכת איטליה. את הופעת הבכורה עשה במדי הלאס ורונה, מועדון עיר הולדתו, בעונת 1930/31 בסרייה ב'. הוא עבר לשחק בליגה הראשונה עם פאדובה בעונת 1933/34 אך שיחק רק ב-8 משחקים עקב פציעה בה שבר את גולגולתו. אחרי כמעט שנה לאחר הפציעה החליט אוליביירי לשוב אל המגרשים בניגוד לעצתם של רופאיו, ושב בחזרה אל הליגה השנייה הפעם עם לוצ'סה. בשנים שלאחר מכן התפתח להיות לאחד השוערים הטובים ביותר באיטליה, ובעונת 1935/36 העפיל עם לוצ'סה לליגה הראשונה. בנוסף לכך גם היה לשוער הנבחרת האיטלקית.

בעונת 1938/39 עבר אוליביירי לטורינו בה שיחק תחת המאמן היהודי, ארנ ארבשטיין. הוא העריך את אוליביירי מאוד על האומץ הרב לעלות להתקפות יחד עם חברי קבוצתו בשל לנסות להבקיע. בזכות זה קיבל את הכינוי "Rango Nero" (עכביש שחור). במדי טורינו ערך 172 משחקים בשבע עונות. אוליביירי סיים את הקריירה שלו בסוף עונת 1942/43 במדי ברשיה.

אוליביירי ערך את הופעתו הראשונה בנבחרת איטליה ב-15 בנובמבר 1936 נגד גרמניה תחת המאמן ויטוריו פוצו. למונדיאל 1938 בה כשוער הקבוע וגם זכה עימה בטורניר לאחר ניצחון 2–4 על הונגריה בגמר. הוא שיחק בכל ארבעת המשחקים וזכה בתואר הקבוצתי הראשון והיחיד שלו בקריירה. את הופעתו האחרונה עשה שוב נגד גרמניה, ב-5 במאי 1940. בכל 24 המשחקים בהם שיחק הפסיד רק במשחק אחד.

אוליביירי נפטר ב-5 באפריל 2001 בלידו די סמאייר שבאיטליה בגיל 90. עם פטירתו היה לכדורגלן השני שנשאר בחיים מכלל השחקנים ששיחקו בגמר מונדיאל 1938, אחרי פייטרו ראבה אשר נפטר ב-2006.

## קישורים חיצוניים

קטגוריה:שוערי כדורגל איטלקים
קטגוריה:כדורגלני הלאס ורונה
קטגוריה:כדורגלני פדובה
קטגוריה:כדורגלני טורינו
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:איטלקים שנולדו ב-1910
קטגוריה:איטלקים שנפטרו ב-2001
קיריל קפלנקו

**קיריל דמיטרייביץ' קפלנקו** (ברוסית: **Кири́лл Дми́триевич Капле́нко**; נולד ב־15 ביוני 1999, מלדזייצ'נה, בלארוס) הוא כדורגלן בלארוסי, שמשחק כקשר מרכזי בספרטק קוסטרומה ובנבחרת בלארוס.

## קריירה
### קריירת מועדונים
קפלנקו הוא בוגר האקדמיה של באטה בוריסוב וקרסנודאר וזומן לסנקט פטרבורג בגיל 21. הוא ערך את הופעת הבכורה שלו בליגה הלאומית במדי זניט-2 ב-22 ביולי 2017 במשחק נגד טיומן. הוא זומן להרכב הקבוצה הבוגרת וערך את הופעת הבכורה בפרמייר ליג הרוסי במדי זניט ב-18 בספטמבר 2017, במשחק נגד אופה.

ב-21 בפברואר 2020 הושאל לאורנבורג עד יולי אותה שנה ובהמשך חוזהו הוארך עד סוף עונת 2020/2021.

### נבחרת
קפלנקו נולד וגדל בבלארוס. כשעבר לרוסיה, הוא קיבל אזרחות רוסית והוא זומן לנבחרת הצעירה של רוסיה בספטמבר 2018. בסתיו 2017 הוא זומן לנבחרת הנוער של בלארוס למשחקי מוקדמות יורו עד 21 מול צ'כיה ויוון, אך דחה את ההזמנה, תוך ציון כוונתו לייצג את רוסיה.

## חיים אישיים
אחיו הגדול ניקיטה קפלנקו הוא גם כדורגלן, המשחק בליגת העל הבלארוסית בכדורגל ושיחק במדי דינמו מינסק.

## קישורים חיצוניים

* פרופיל באתר הליגה הלאומית
## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:כדורגלני אורנבורג
קטגוריה:כדורגלני זניט סנקט פטרבורג
קטגוריה:רוסים ממוצא בלארוסי
קטגוריה:רוסים שנולדו ב-1999
קטגוריה:כדורגלני נבחרת בלארוס
קטגוריה:כדורגלני חימקי
קטגוריה:כדורגלני בלטיקה קלינינגרד
סלוטרוויל (אוקלהומה)

**סלוטרוויל** (באנגלית: **Slaughterville**) היא עיירה במחוז קליבלנד, אוקלהומה, ארצות הברית, והיא ממוקמת במטרופולין אוקלהומה סיטי. נכון למפקד 2010, אוכלוסיית העיר מנתה 4,137 תושבים.

הקהילה מורכבת בעיקר מבתים על שטח, כך שהיא שמרה על סוג כפרי של שימוש בקרקע. חלק גדול מהאזור מיוער ויש בו פניה טבעית חיצונית לתושבים ומבקרים.

## היסטוריה
סלוטרוויל נקראה על שם חנות מכולת שניהלה ג'יימס סלוטר בראשית המאה ה-20.

האתר היה ממוקם בשטחים הלא הוקצויים של הטריטוריה האינדיאנית. הוא נפתח ליישוב במתחם האדמה בשנת 1889. הבניין הראשון הוקם באותה שנה. העיירה לא התאגדה עד 1970.

שם העיר היה נושא המחלוקת בשנת 2004 כאשר אנשים למען יחס מוסרי לבעלי חיים (PETA) ביקשו מסלוטרוויל לשנות את שמם של העיירה לווגווילי, והציע תרומה של 20,000 דולר של המבורגרים טבעוניים כתמריץ. מועצת העיר של סלוטרוויל שמעה מצגות של חברי PETA ואזרחים מקומיים לפני שהצביעה נגד ההצעה.

## גאוגרפיה
העיירה גובלת בצפון על ידי העיר נורמן ובצפון-מערב על ידי נובל. חלק מהגבול המערבי שלו משיק לנהר הקנדי שמעבר לו מחוז מקליין.

כביש 77 של ארצות הברית עובר בעיירה, המוביל צפונה  למרכז אוקלהומה סיטי ודרומה  לפורסל.

על פי לשכת מפקד האוכלוסין בארצות הברית, העיירה סלוטרוויל מונה שטח כולל של 99.6 קילומטרים רבועים, מהם 98.7 קילומטרים רבועים הוא אדמה ו־0.9 קילומטרים רבועים (0.91%) הם מים. בשנת 2015 התגוררו בעיירה 4,217 נפשות, 1,431 משקי בית ו-1,119 משפחות. צפיפות האוכלוסייה הייתה 110.7 איש לקילומטר רבוע (42.7 / km²). היו 1,614 יחידות דיור בצפיפות ממוצעת של 42.4 לקילומטר רבוע (16.4 / קמ"ר). האיפור הגזעי של העיירה היה 86.1% לבן, 6.6% אמריקאים ילידים ו־7.2% משני גזעים או יותר. 2.2% מהאוכלוסייה היספנית או הלטינית מכל גזע.

היו 1,431 משקי בית מתוכם 35.6% ילדו ילדים מתחת לגיל 18 שגרים איתם, 62.2% היו זוגות נשואים שגרים יחד, 13.1% היו בעלי בת נשים ללא בעל נוכח ו־21.8% היו לא משפחות. 14.7% מכלל משקי הבית היו מורכבים מאנשים פרטיים ו־4.0% מהם גרו לבד מגיל 65 ומעלה. גודל משק הבית הממוצע היה 2.95 וגודל המשפחה הממוצע היה 3.33.

בעיירה התפשטה האוכלוסייה עם 28.5% מתחת לגיל 18, 9.1% בין 18 ל-24, 19.9% מ־25 ל־44, 30.0% בין 45 ל־64 ו־12.5% שהיו בני 65 ומעלה. הגיל החציוני היה 39 שנים. לכל 100 נקבות היו 85.2 זכרים. לכל 100 נקבות מגיל 18 ומעלה היו 86.8 גברים.

ההכנסה החציונית למשק בית בעיירה הייתה 50,982 דולר וההכנסה החציונית למשפחה הייתה 55,023 דולר. ההכנסה לנפש לעיירה הייתה 20,011 דולר. כ־7.4% מהמשפחות ו־11.4% מהאוכלוסייה היו מתחת לקו העוני, כולל 15.3% מהאנשים מתחת לגיל 18 ו־3.4% מבני 65 ומעלה.

## הערות שוליים

קטגוריה:אוקלהומה: יישובים
קטגוריה:יישובים שהוקמו ב-1889